તેમણે જણાવ્યું છે કે આ ઉપરાંત આ વિસ્તારમાં સમુદ્રમાં લૂંટફાટ, ગેરકાયદે માછીમારી, માનવ, ડ્રગ્સ અને શસ્ત્રોની દાણચોરી, પ્રદૂષણ અને કલાઇમેટ ચેન્જ જેવા અનેક પડકારો ઊભા થયા છે. સરતાજ અઝીઝે જણાવ્યું હતું કે હિંદ મહાસાગરની સુરક્ષા પાકિસ્તાન માટે વ્યૂહાત્મક મહત્વ ધરાવે છે. અમને હિંદ મહાસાગરની આર્થિક ક્ષમતા સમજાઇ ગઇ છે. તે દુનિયાના ૩૦થી વધુ દેશોને કિનારો ઉપલબ્ધ કરાવે છે. માત્ર એશિયા જ નહીં, પરંતુ દ‌િક્ષણ એશિયા, મધ્ય-પૂર્વ અને આફ્રિકા માટે મુખ્ય સંપર્ક સેતુ સમાન છે. તે ઓસ્ટ્રેલિયાને યુરોપ સાથે સાંકળે છે. આથી તમામ પક્ષકારો વચ્ચે તેની સુરક્ષાને લઇને નિયમિત વાતચીત થવી જરૂરી છે.